RESOLUCIÓN do 13 de outubro de 2025 pola que se modifica a Resolución do 10 de xaneiro de 2025 pola que se aproban as bases para a concesión de subvencións, en réxime de concorrencia non competitiva, para a comercialización e difusión de proxectos e obras audiovisuais e videoxogos en foros de negocio especializados e eventos de cine, e se convocan para o ano 2025 (código de procedemento CT404D).
Axencia Galega das Industrias Culturais — III. Outras disposicións — 21/10/2025

O 5 de febreiro de 2025 publicouse no Diario Oficial de Galicia número 24 a Resolución do 10 de xaneiro de 2025 pola que se aproban as bases para a concesión de subvencións, en réxime de concorrencia non competitiva, para a comercialización e difusión de proxectos e obras audiovisuais e videoxogos en foros de negocio especializados e eventos de cine, e se convocan para o ano 2025 (código de procedemento CT404D).
A Resolución do 10 de xaneiro de 2025 establece un crédito para o financiamento desta convocatoria de 70.000 euros con cargo á aplicación orzamentaria 13.A1.432B.470.0, no código de proxecto 2015-00003, do orzamento de gasto da Axencia Galega das Industrias Culturais. O punto 2 do artigo 3 das bases reguladoras posibilita que os importes previstos poidan ser incrementados ao longo do exercicio orzamentario, nos supostos establecidos no artigo 31.2 da Lei de subvencións de Galicia, e tras a declaración previa de dispoñibilidade de crédito, logo da modificación orzamentaria que proceda. Este artigo indica, ademais, que a dita ampliación se ten que publicar nos mesmos medios que a convocatoria, sen que tal publicidade implique a apertura dun prazo para presentar novas solicitudes nin o inicio dun novo cómputo de prazo para resolver, e o importe do crédito da ampliación será distribuído segundo o criterio do órgano concedente.
A xestión dinámica do orzamento da Axencia Galega das Industrias Culturais para 2025 permite destinar un maior crédito a esta liña de axudas, que é considerada estratéxica para o sector audiovisual galego.
Este maior crédito posibilitará a ampliación do número de proxectos beneficiarios desta convocatoria, en particular os que se presenten á categoría A, que é a modalidade con máis demanda por parte do sector.
Polo exposto, proponse a modificación do crédito total destinado á convocatoria da liña de axudas, así como unha nova redistribución das anualidades, reflectida no cadro de financiamento.
Así pois, de acordo co exposto e co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, así como os preceptos básicos da Lei 38/2003, do 17 de novembro, xeral de subvencións e no Real decreto 887/2006, do 21 de xullo, polo que se aproba o Regulamento xeral de subvencións, e en virtude das atribucións que me foron concedidas,
Primeiro. Modificar o artigo 3 da convocatoria, que resulta redactado como segue:
«Artigo 3.
Financiamento, contías máximas e intensidade das axudas
Estas subvencións financiaranse con cargo aos créditos orzamentarios da Axencia Galega das Industrias Culturais asignados para esta finalidade no orzamento 2025 do ente a través da aplicación orzamentaria 13.A1.432B.470.0, código de proxecto 2015-00003, por importe de 80.000 euros».
Segundo. Modificar o punto 1 do artigo 3 das bases reguladoras, que queda redactado como segue:
«Artigo 3.
Financiamento
Os créditos dispoñibles para o financiamento desta convocatoria ascenden a 80.000 €, que se imputarán aos orzamentos da Axencia Galega das Industrias Culturais para 2025, na aplicación 13.A1.432B.470.0, código de proxecto 2015-00003, destinándose 34.000 euros para a modalidade A e 46.000 euros para a modalidade B».
Disposición adicional única
Contra esta resolución, que esgota a vía administrativa, poderá interpoñerse recurso potestativo de reposición no prazo dun mes ante o presidente do Consello Reitor, contado a partir do día seguinte ao da súa publicación no Diario Oficial de Galicia, ou directamente recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da súa publicación no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de outubro de 2025